b'\n_START_ARTICLE_\nLemmen viem\xc3\xa4\xc3\xa4\n_START_SECTION_\nTaustaa\n_START_PARAGRAPH_\nLemmen viem\xc3\xa4\xc3\xa4 kuvataan yksityisell\xc3\xa4 maatilalla Yl\xc3\xa4-Baijerissa, jossa sijaitsee my\xc3\xb6s sarjassa n\xc3\xa4ht\xc3\xa4v\xc3\xa4 hotelli F\xc3\xbcrstenhof. Paikassa kuvataan kuitenkin vain ulkokohtauksia. Kaikki sarjan sis\xc3\xa4kuvaukset tehd\xc3\xa4\xc3\xa4n Bavaria Filmin studioilla M\xc3\xbcncheniss\xc3\xa4.\n_START_SECTION_\nEsitysoikeudet\n_START_PARAGRAPH_\nLemmen viem\xc3\xa4\xc3\xa4 -sarjan esitys alkoi Saksassa Das Erste -satelliittitelevisiokanavalla 26. syyskuuta 2005. Sarjan esitysoikeudet on myyty yli 20 maahan, kuten Italiaan, Bulgariaan, Belgiaan ja Baltian maihin. Italiassa sarjaa esitet\xc3\xa4\xc3\xa4n nimell\xc3\xa4 "Tempesta d\'Amore".\n_START_SECTION_\nTuotantokaudet\n_START_PARAGRAPH_\nSarjan ensimm\xc3\xa4isell\xc3\xa4 tuotantokaudella (jaksot 1\xe2\x80\x93313) sarjan p\xc3\xa4\xc3\xa4parina ovat Laura Mahler ja Alexander Saalfeld. Monien tapahtumien j\xc3\xa4lkeen he menev\xc3\xa4t naimisiin ja muuttavat Brysseliin miss\xc3\xa4 Laura avaa konditorian ja Alexander toimii hotellin johtajana._NEWLINE_Sarjan toisella tuotantokaudella (jaksot 314\xe2\x80\x93520) sarjan p\xc3\xa4\xc3\xa4parina ovat Robert Saalfeld ja Miriam von Heidenberg. Monien tapahtumien j\xc3\xa4lkeen he l\xc3\xa4htev\xc3\xa4t Pariisiin miss\xc3\xa4 Miriam tekee hajuvesi\xc3\xa4 ja Robert perustaa ravintolan._NEWLINE_Sarjan kolmannella tuotantokaudella (jaksot 521\xe2\x80\x93703) sarjan p\xc3\xa4\xc3\xa4parina ovat Gregor Bergmeister ja Samia Obote. Monien tapahtumien j\xc3\xa4lkeen he menev\xc3\xa4t naimisiin ja l\xc3\xa4htev\xc3\xa4t yhdess\xc3\xa4 Afrikkaan, jossa he tekev\xc3\xa4t l\xc3\xa4hetysty\xc3\xb6t\xc3\xa4._NEWLINE_Sarjan nelj\xc3\xa4nnell\xc3\xa4 tuotantokaudella (jaksot 704\xe2\x80\x93914) sarjan p\xc3\xa4\xc3\xa4parina ovat Felix Saalfeld ja Emma Strobl. Monien tapahtumien j\xc3\xa4lkeen he menev\xc3\xa4t naimisiin ja muuttavat Kanadaan. My\xc3\xb6hemmin he saavat kaksospojat Max ja Moritz._NEWLINE_Sarjan viidennell\xc3\xa4 tuotantokaudella (jaksot 915\xe2\x80\x931117) sarjan p\xc3\xa4\xc3\xa4parina n\xc3\xa4hd\xc3\xa4\xc3\xa4n aluksi Lukas Zastrow ja Annika Bruckner. Annikan kuoleman j\xc3\xa4lkeen p\xc3\xa4\xc3\xa4parin toiseksi osapuoleksi tulee Sandra Ostermeyer. Monien tapahtumien j\xc3\xa4lkeen Lukas ja Sandra menev\xc3\xa4t naimisiin ja l\xc3\xa4htev\xc3\xa4t Giant Mountaisille T\xc5\xa1ekkiin ja uudistavat vanhan luostarin ekologiseksi hotelliksi._NEWLINE_Sarjan kuudennella tuotantokaudella (jaksot 1118\xe2\x80\x931391) sarjan p\xc3\xa4\xc3\xa4parina ovat Eva Krendlinger ja Robert Saalfeld. Lukuisten tapahtumien j\xc3\xa4lkeen Eva ja Robert menev\xc3\xa4t naimisiin ja l\xc3\xa4htev\xc3\xa4t Veronaan jossa perustavat ravintolan._NEWLINE_Sarjan seitsem\xc3\xa4nnell\xc3\xa4 tuotantokaudella (jaksot 1392\xe2\x80\x931600) sarjan p\xc3\xa4\xc3\xa4parina ovat Theresa Burger ja kaksoisveljet Konstantin Riedm\xc3\xbcller ja Moritz Van Norden. Kauden alussa Theresa seurustelee Konstantinin kanssa, mutta my\xc3\xb6hemmin h\xc3\xa4n kuitenkin valitsee Moritzin. Kaudella selvi\xc3\xa4\xc3\xa4, ett\xc3\xa4 Moritz ja Konstantin ovat Wernerin poikia. Monien tapahtumien j\xc3\xa4lkeen Theresa ja Moritz menev\xc3\xa4t naimisiin ja muuttavat Porta Westfalicaan._NEWLINE_Sarjan kahdeksannella tuotantokaudella (jaksot 1601\xe2\x80\x931814) sarjan p\xc3\xa4\xc3\xa4parina ovat Konstantin Riedmuller ja Marlene Schweitzer. Aluksi Konstantin rakastuu Marlenen \xc3\xa4itiin Nataschaan. Lopulta Konstantin tajuaa kuitenkin rakastavansa Marlenea ja he menev\xc3\xa4t naimisiin ja muuttavat Firenzeen._NEWLINE_Sarjan yhdeks\xc3\xa4nnell\xc3\xa4 tuotantokaudella (jaksot 1815\xe2\x80\x932066) sarjan p\xc3\xa4\xc3\xa4parina ovat Leonard Stahl ja Pauline Jentzsch. Monien tapahtumien j\xc3\xa4lkeen he menev\xc3\xa4t naimisiin ja muuttavat Wieniin, jossa Pauline ty\xc3\xb6skentelee kuuluisassa konditoriassa. Pauline on my\xc3\xb6s raskaana._NEWLINE_Sarjan kymmenennell\xc3\xa4 tuotantokaudella (jaksot 2067-2265) sarjan p\xc3\xa4\xc3\xa4parina ovat Niklas Stahl ja Julia Wegener. Julia on tullut kaukaa Thaimaasta kuolemansairaan veljens\xc3\xa4 Sebastian Vegenerin kanssa. Sebastianin painostamana Julia alkaa esitt\xc3\xa4\xc3\xa4 kuollutta Sophie Stahlia saadakseen rahaa Sebastianin hoitoihin. Sophie oli Julian paras yst\xc3\xa4v\xc3\xa4 ja Sebastianin tytt\xc3\xb6yst\xc3\xa4v\xc3\xa4._NEWLINE_Kun Julia esitt\xc3\xa4\xc3\xa4 Sophieta k\xc3\xa4y kuitenkin ilmi ett\xc3\xa4 h\xc3\xa4n on rakastunut Sophien veljeen Niklakseen._NEWLINE_Monien tapahtumien j\xc3\xa4lkeen Niklas ja Julia menev\xc3\xa4t naimisiin ja l\xc3\xa4htev\xc3\xa4t Lissaboniin. _NEWLINE_Sarjan yhdennell\xc3\xa4toista tuotantokaudella (jaksot 2266-2502) sarjan p\xc3\xa4\xc3\xa4parina ovat Sebastian Wegener ja Luisa Reisiger. Monien tapahtumien j\xc3\xa4lkeen Sebastian ja Luisa menev\xc3\xa4t naimisiin ja muuttavat D\xc3\xbcsseldorfiin l\xc3\xa4helle Sebastianin poikaa Paulia. _NEWLINE_Sarjan kahdennellatoista tuotantokaudella (jaksot 2503-2692) sarjan p\xc3\xa4\xc3\xa4parina ovat Adrian Lechner ja Clara Morgenstren._NEWLINE_Sarjan kolmannellatoista tuotantokaudella (jaksot 2693-2812) Sarjan p\xc3\xa4\xc3\xa4parina n\xc3\xa4hd\xc3\xa4\xc3\xa4n William Newcombe sek\xc3\xa4 h\xc3\xa4neen kaksi ihastunutta naista Ella Kesler ja Rebecca Herz, jotka ovat parhaat yst\xc3\xa4vykset._NEWLINE_Sarjan nelj\xc3\xa4nnell\xc3\xa4toista tuotantokaudella (jaksot 2813-3019) sarjan p\xc3\xa4\xc3\xa4parina ovat Viktor Saalfeld ja Alicia Lindbergh._NEWLINE_Sarjan viidennell\xc3\xa4toista tuotantokaudella (jaksot 3020-) sarjan p\xc3\xa4\xc3\xa4parina ovat Joshua Winter ja Denise Saalfeld.'